Author: stefkova
Last saved by: Tekelová Mária
Company: Hewlett-Packard Company

Správa zo zahraničnej pracovnej cesty
1.	Účastníci ZPC:
Titul, meno a priezvisko: | Mgr. Michal Gabarík
Pracovisko: | Spojená škola internátna, M. Urbana 160/45, Námestovo
Pracovné zaradenie: | odborný zamestnanec
Znalosť jazykov: | AJ, NJ, PJ

Titul, meno a priezvisko: | Mgr. Pavol Janoško, PhD.

Pracovisko:

Pedagogická fakulta KU v Ružomberku, Inštitút Juraja Páleša, Katedra liečebnej pedagogiky, Bottova 15, 
054 01 Levoča

Pracovné zaradenie: | odborný asistent
Znalosť jazykov: | AJ, NJ

2. Zahraničná pracovná cesta:
Štát: | Grécko
Mesto: | Atény
Vykonaná v dňoch: | 17. – 19. 6. 2014
Prijímajúca organizácia: | Európska agentúra pre rozvoj špeciálneho  a inkluzívneho vzdelávania  (ďalej len „Agentúra“)
Účel cesty: | Účasť na pracovnom stretnutí k projektu „Raising the achievement of all learners in inclusive education“ (ďalej len „RA4AL“)
Spôsob financovania: | Doprava a ubytovanie - hradené z prostriedkov Agentúry, stravné a vreckové – MŠVVaŠ SR
3.	Rámcový program pobytu:
17. 6. 2014 | Príchod, ubytovanie, registrácia, privítanie riaditeľom Agentúry a neformálne stretnutie participantov.
18. 6. 2014 | Oficiálne otvorenie, oboznámenie s prácou Agentúry, úlohami participantov v projekte, plenárne prednášky, práca v tématických workshopoch, závery z workshopov, prehľad plánu projektu.
19. 6. 2014 | Reflexia predchádzajúceho dňa, diskusie v skupinách, závery. Odlet na Slovensko.
4.	Stručný priebeh rokovaní
17. 6. 2014 – Stretnutie so zamestnancami Agentúry a vedúcimi projektu. Riaditeľ Agentúry Cor J. W. Meijer privítal zúčastnených zástupcov jednotlivých krajín. Stretnutie pokračovalo zoznámením a neformálnymi diskusiami participantov a zástupcov Agentúry. 
18. 6. 2014 – Oficiálne otvorenie pracovného stretnutia predstaviteľmi gréckeho predsedníctva EÚ a pracovníkmi Agentúry. V plenárnom zasadnutí bolo prezentovaná európska školská politika (P. Goran – Generálne riaditeľstvo pre vzdelávanie a kultúru, Európska komisia), pozadie práce Agentúry (C. J. W. Meijer, Agentúra), súčasné výskumy a kľúčové zistenia k inkluzívnemu vzdelávaniu (B. Persson, University of Boras, Švédsko), reflexia súčasnej praxe (V. Donnelly, Agentúra) a projekt transformácie škôl v USA na inkluzívne „SWIFT,“ ilustrovaný ukážkami dokumentárnych filmov (D. Habib, University of New Hampshire, USA). 
- Workshop (Gabarík) – „Inkluzívne líderstvo – výzvy a perspektívy z European Policy Network on School Leadership“ (C. Bombaridou, K. Kikis-Papadakis, Institute of Educational Policy, Grécko). Bola prezentovaná práca EPNoSL a otvorené otázky líderstva v školách a jeho vplyv na inkluzívne prostredie školy. V diskusii a spoločnej práci sa hľadali faktory ovplyvňujúce vedenie škôl s akcentom na výraznú heterogenitu európskeho geopolitického priestoru.
- Workshop (Janoško) – „Organizácia zabezpečenia podpory inkluzívneho vzdelávania“ (Mary Kyriazopoulou, European Agency). V rámci uvedeného workshopu boli prezentované výstupy a kľúčové zistenia projektu „Agentúry“ týkajúce sa zabezpečenia podpory inkluzívneho vzdelávania. Diskutovalo sa o možnostiach využitia záverov projektu pre účely nadväzujúceho projektu „RA4AL“, tak z obsahového ako aj metodologického hľadiska.
Po ukončení workshopov nasledovalo plenárne stretnutie, kde sa práca v nich zhrnula. 
Posledným bodom programu bolo načrtnutie projektového plánu pre prácu v diskusných skupinách. 
19. 6. 2014 -  Reflexia predchádzajúceho dňa – pracovníci agentúry zhrnuli kľúčové body vyplývajúce z diskusií na workshopoch. 
Práca v skupinách – jednotlivý účastníci ponúkali možné vstupy ich práce do projektu – výskumy a expertízy, v ktorých sú zapojení, príp. iné možnosti prispenia do napĺňania cieľov projektu. Tieto budú zhrnuté a vytvorený ďalší postup riešenia projektu konkrétnymi účastníkmi. 
5.	Odporúčané závery
Leitmotívom stretnutia bolo zdôraznenie potreby prejsť od otázky „prečo“ k otázke „ako“ realizovať inkluzívne vzdelávanie, aby zodpovedalo rôznorodosti dnešných tried a rozvíjalo potenciál a efektívne spôsoby učenia sa žiakov. Účastníci mali možnosť bližšie sa oboznámiť s kľúčovými témami projektu ako aj s výskumom a skúsenosťami expertov z členských štátov „Agentúry“. Na základe výstupov z diskusií k jednotlivým témam projektu boli identifikované nasledovné otázky: Aké pedagogické stratégie a prístupy najviac podporujú procesy učenia a sú efektívne pri zvyšovaní úspešnosti (akademickej i sociálnej) všetkých žiakov? Ako môžu byť ICT použité na podporu „inkluzívnej pedagogiky“ a zvýšiť úroveň vzdelávania všetkých žiakov? Ako môžu školskí lídri podporiť vývoj, implementáciu a monitoring výstupov a procesov zvyšovania úrovne vzdelávania, participáciu žiakov, rodičov vo výchovno-vzdelávacom procese?
6.	Prehľad prinesenej dokumentácie
Výstupné materiály z rokovania budú prístupné na stránke Agentúry – www.european-agency.org. 
7.	Prínos ZPC
Získanie informácií o rôznych formách a spôsoboch plnenia Dohovoru o právach osôb so zdravotným postihnutím v európskych krajinách. Prezentovanie informácií o špeciálnom a inkluzívnom vzdelávaní na Slovensku. Vytvorenie rámcového plánu práce zapojených expertov v projekte RA4AL.
8.	Spôsob zverejnenia výsledkov
Súhlasím so zverejnením správy na internete.

Dátum:  27. 6. 2014

Správu vypracoval: Mgr. Michal Gabarík, Mgr. Pavol Janoško, PhD. 

Správu schválil: Mgr. Zdenko Krajčír, generálny riaditeľ sekcie regionálneho školstva